Kommissionens forordning (EF) nr. 296/2004
af 19. februar 2004
om ændring af forordning (EØF) nr. 1848/93 om gennemførelsesbestemmelser til Rådets forordning (EØF) nr. 2082/92 om specificitetsattestering af landbrugsprodukter og levnedsmidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler(1), særlig artikel 20, og
ud fra følgende betragtninger:
(1) Det EF-symbol og den angivelse, der er nævnt i henholdsvis artikel 12 og 15 i forordning (EØF) nr. 2082/92, udformes som modellerne i bilag I, del A og del B, til Kommissionens forordning (EØF) nr. 1848/93(2).
(2) Ovennævnte bilag bør suppleres med symboler og angivelser på svensk og finsk, og det bør erklæres, at de symboler og angivelser, der har været anvendt siden ikrafttrædelsen af traktaten om Østrigs, Finlands og Sveriges tiltrædelse, er gyldige, såfremt de er i overensstemmelse med modellerne i bilaget til nærværende forordning.
(3) De i denne forordning fastsatte foranstaltninger er i overensstemmelse med udtalelse fra Udvalget for Specificitetsattesteringer -
UDSTEDT FØLGENDE FORORDNING:
Artikel 1
Bilag I til forordning (EØF) nr. 1848/93 erstattes af bilaget til nærværende forordning.
De logoer og angivelser, der har været anvendt siden ikrafttrædelsen af traktaten om Østrigs, Finlands og Sveriges tiltrædelse, er gyldige, såfremt de er i overensstemmelse med modellerne i bilaget til nærværende forordning
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. februar 2004.